ΑΣ Μονακό

Η **ΑΣ Μονακό ΦΚ** (γαλλικά: *AS Monaco FC*) είναι η ποδοσφαιρική ομάδα του πριγκιπάτου του Μονακό. Ιδρύθηκε το 1924, το 1948 έγινε επαγγελματικός σύλλογος και από τη σεζόν 2013–14 αγωνίστηκε ξανά στο πρωτάθλημα της πρώτης κατηγορίας του γαλλικού ποδοσφαίρου. Την σεζόν 2016-2017 κατέκτησε το 8ο πρωτάθλημα της ιστορίας της.

Έχει χρώματα το κόκκινο και το λευκό, που είναι τα χρώματα του πριγκιπάτου και φορά χαρακτηριστικές ερυθρόλευκες φανέλες με διαγώνιο χωρισμό των δύο χρωμάτων. Αγωνίζεται στο στάδιο Λουί Ντε (Stade Louis II) χωρητικότητας 18.500 θεατών.

## Χαρακτηριστικά
Η Μονακό είναι από τις πιο επιτυχημένες ομάδες του γαλλικού ποδοσφαίρου με 8 πρωταθλήματα και 5 κύπελλα Γαλλίας. Αν και υπήρχε από το 1924, έγινε επαγγελματικό σωματείο μετά το Β΄ παγκόσμιο πόλεμο κι άρχισε να πρωταγωνιστεί στο γαλλικό ποδόσφαιρο από τα τέλη της δεκαετίας του ’50. 

Κέρδισε τους πρώτους τίτλους στις αρχές της δεκαετίας του ’60: δυο πρωταθλήματα (1961, 1963) και δυο κύπελλα (1960, 1963). Μάλιστα, το 1963 πήρε το νταμπλ. Επανήλθε στην κορυφή στα τέλη της δεκαετίας του ’70 και στη δεκαετία του ’80 με τρία πρωταθλήματα (1978, 1982, 1988) και δύο κύπελλα (1980, 1985). Η επόμενη περίοδος διακρίσεων ήταν οι αρχές του ’90 με την παρουσία στον τελικό του Κυπέλλου Κυπελλούχων και η περίοδος 1997–2005 που κέρδισε δύο τίτλους, συμμετείχε σταθερά στους ομίλους του Τσάμπιονς Λιγκ κι έφτασε ως τον τελικό το 2004. 

Στην ομάδα της Μονακό αγωνίστηκε για τέσσερις σεζόν (2002–06) ο Έλληνας διεθνής αμυντικός Άκης Ζήκος. Εκτός από την πρώτη χρονιά που ταλαιπωρήθηκε από τραυματισμούς, ήταν βασικός. Έπαιξε σε 102 ματς (2 γκολ) με κορυφαίο τον τελικό του Τσάμπιονς Λιγκ.

## Το στάδιο
[150px|μικρογραφία|δεξιά|[Στάδιο Λουί Β΄]]

Το γήπεδο της Μονακό είναι το Στάδιο Λουί Ντε (γαλ.: *Stade Louis II*, δηλ. «Λουδοβίκος Β΄»), με 18.500 θέσεις καθήμενων θεατών. Βρίσκεται στη συνοικία Fontvieille του πριγκιπάτου κι ένα μέρος από το χώρο του γηπέδου είναι θεμελιωμένο μέσα σε θαλάσσια πρόσχωση. Η Μονακό συγκεντρώνει 10.300 θεατές κατά μέσο όρο, που είναι αρκετά μεγάλος αριθμός δεδομένου ότι ο συνολικός πληθυσμός του πριγκιπάτου δεν ξεπερνά τους 30.000.

Το γήπεδο είναι μικρό αλλά εντυπωσιακό και σε αυτό γίνεται ο τελικός του ευρωπαϊκού Σούπερ Καπ τελευταία Παρασκευή του Αυγούστου κάθε χρόνο.

## Χρώματα
Αρχικά η Μονακό δεν είχε σταθερά χρώματα. Τα άλλαζε κάθε χρόνο και συχνά χρησιμοποιούσε διαφορετική φανέλα ανάλογα με τον αντίπαλο, ώστε να μη συμπίπτουν οι εμφανίσεις.

Από το 1950 καθιέρωσε τα ερυθρόλευκα χρώματα σε ριγέ εμφανίσεις. Με τη φανέλα αυτή κατέκτησε το Κύπελλο Γαλλίας το 1960. Το 1960 η πριγκίπισσα του Μονακό Γκρέις Κέλι σχεδίασε τις περίφημες διαγώνιες εμφανίσεις. Με αυτές η ομάδα κατέκτησε το γαλλικό πρωτάθλημα του 1960-61 κι έκτοτε καθιερώθηκαν.

## Έμβλημα
Το 2013 το έμβλημα της ΑΣ Μονακό ΦΚ άλλαξε.



Αρχείο:AS-Monaco-FC.png|–2013
Αρχείο:AS Monaco FC.svg|2013–σήμερα



## Παίκτες
### Πρώτη Ομάδα

*Ως τις 31 Ιανουαρίου 2014*..

 

### Δανεικοί σε άλλες ομάδες

### Σημαντικοί πρώην παίκτες
Παρακάτω βρίσκονται σημαντικοί παίκτες που έχουν εκπροσωπήσει την Μονακό στη Λιγκ 1 αλλά και σε διεθνείς διοργανώσεις από την ίδρυση του συλλόγου το 1924. Για να εμφανίζεται στην παρακάτω λίστα, ένας παίκτης πρέπει να έχει αγωνιστεί το λιγότερο σε 100 επίσημους αγώνες με την ομάδα.

* Αρμάν Φορσεριό
* Μανουέλ Αμορός
* Μαρσέλ Αρτελέσα
* Φαμπιάν Μπαρτέζ
* Μπρουνό Μπελλόν
* Ανρί Μπιανκερί
* Ντομινίκ Μπιζοτά
* Ζωρζ Κασολάρι
* Ρολάν Κουρμπίς
* Λυσιάν Κοσού
* Κριστιάν Νταλγκέρ
* Μαρσέλ Ντιμπ
* Γιουρί Τζορκαέφ
* Υβόν Ντουί
|
* Φρανκ Ντυμάς
* Ζαν-Λυκ Εττορί
* Πατρίς Εβρά
* Λουντοβίκ Ζιουλί
* Ζερόμ Ροτέν
* Τιερί Ανρί
* Μισέλ Χινταλγκό
* Σιλβάν Λεγκβινσκί
* Φρανσουά Λυντό
* Γκαέλ Ζιβέ
* Ρεϊμόν Καελμπέλ
* Καμέλ Μεριέμ
* Στεφάν Ρουφιέ
* Εμανουέλ Πετί
|
* Ζαν Πετί
* Κλοντ Πιέλ
* Λυκ Σονόρ
* Σεμπαστιάν Σκιλασί
* Λιλιάν Τουράμ
* Νταβίντ Τρεζεγκέ
* Λεάντρο Κουφρέ
* Λούκας Μπερνάρντι
* Μαρσέλο Γκαγιάρδο
* Ντέλιο Όννις
* Ένζο Σκίφο
* Φιλίπ Λεονάρ
* Σόνι Άντερσον
* Γιουσούφ Φοφανά
|
* Ντάντο Πρσο
* Γιέρκο Λέκο
* Γιάροσλαβ Πλασίλ
* Σαμπανί Νοντά
* Γκλεν Χοντλ 
* Γιούργκεν Κλίνσμαν
* Άκης Ζήκος 
* Φλάβιο Ρόμα
* Τζορτζ Γουεά
* Παρκ Τσου-Γιανγκ
* Ράφαελ Μάρκεζ
* Μπαρτ Κάρλιερ
* Βίκτορ Ικπέμπα
* Ντιέγο Πέρεζ

## Προπονητές

## Τίτλοι - Διακρίσεις

## Σημαντικές ευρωπαϊκές παρουσίες
Κατά καιρούς η Μονακό έχει επιτύχει σημαντικές ευρωπαϊκές διακρίσεις, με αποκορύφωμα τη συμμετοχή στον τελικό του Τσάμπιονς Λιγκ το 2004. Τη σεζόν εκείνη απέκλεισε σπουδαίες ομάδες, όπως τη Ρεάλ Μαδρίτης και την Τσέλσι αλλά στον τελικό ηττήθηκε από την ΦΚ Πόρτο με 0–3. Επίσης, το 1992 έφτασε στον τελικό του Κυπέλλου Κυπελλούχων, όπου ηττήθηκε με 0–2 από τη Βέρντερ Βρέμης.

* Κύπελλο Πρωταθλητριών – Τσάμπιονς Λιγκ
** 1988–89: Προημιτελικά
** 1993–94: Ημιτελικά
** 1997–98: Ημιτελικά
** 2003–04: Τελικός

* Κύπελλο Κυπελλούχων
** 1989–90: Ημιτελικά
** 1991–92: Τελικός

* Κύπελλο ΟΥΕΦΑ
** 1996–97: Ημιτελικά

## Δείτε επισης
* Ασοσιασιόν Σπορτίβ ντε Μονακό

## Παραπομπές


## Εξωτερικοί σύνδεσμοι

* Επίσημη ιστοσελίδα ομάδας 
* Προφίλ του συλλόγου στην ιστοσελίδα της UEFA 


Κατηγορία:Αθλητισμός στο Μονακό
Κατηγορία:Ιδρύσεις αθλητικών συλλόγων το 1919
Κατηγορία:Ιδρύσεις ποδοσφαιρικών ομάδων το 1924